CELEX: E2001P0008
Language: fi
Date: 2001-11-05 00:00:00
Title: Borgarting lagmannsrettin 11. lokakuuta 2001 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Gunnar Amundsen ym. vastaan Vectura AS (Asia E-8/01)

Avis juridique important

|

E2001P0008

Borgarting lagmannsrettin 11. lokakuuta 2001 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Gunnar Amundsen ym. vastaan Vectura AS (Asia E-8/01)  

Virallinen lehti nro C 081 , 04/04/2002 s. 0020 - 0020 Virallinen lehti nro 134 , 06/06/2002 s. 0005 - 0005

Borgarting lagmannsrettin 11. lokakuuta 2001 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Gunnar Amundsen ym. vastaan Vectura AS(Asia E-8/01)(2002/C 134/06)Norjalainen Borgarting lagmannsrett (Borgartingin laamanninoikeus) on esittänyt 11. lokakuuta 2001 tekemäänsä päätökseen perustuvan pyynnön saada EFTAn tuomioistuimen neuvoa-antava lausunto asiassa Gunnar Amundsen ym. vastaan Vectura AS. Pyyntö saapui tuomioistuimen kirjaamoon 5. marraskuuta 2001 ja koskee seuraavia kysymyksiä:1. Onko yli 60 prosentin markkinaosuus merkityksellisillä markkinoilla riittävä ehto, jonka perusteella voidaan todeta, että yrityksellä on ETA-sopimuksen 54 artiklan mukainen määräävä asema markkinoilla?2. Jos vastaus ensimmäiseen kysymykseen on kielteinen, luoko yli 60 prosentin markkinaosuus merkityksellisillä markkinoilla oletuksen siitä, että yrityksellä on ETA-sopimuksen 54 artiklan mukainen määräävä asema markkinoilla?3. Jos vastaus toiseen kysymykseen on myönteinen ja yrityksellä on tällainen markkinaosuus, mitkä muut markkinaolosuhteet merkityksellisillä markkinoilla voivat osoittaa, että yrityksellä ei tästä huolimatta ole ETA-sopimuksen 54 artiklan mukaista määräävää asemaa markkinoilla?4. Jos määräävässä asemassa oleva yritys tarjoaa markkinointiapua valikoivasti vain eräille asiakkaille, voiko tällöin olla kyse ETA-sopimuksen 54 artiklan mukaisesta määräävän markkina-aseman väärinkäytöstä, jos kyseistä markkinointiapua on pidettäväi) kokonaisuudessaan hinnanalennuksena jakelupalveluista, joita määräävässä markkina-asemassa oleva yritys tarjoaa kyseisille asiakkaille?ii) kokonaisuudessaan korvauksena markkinointipalveluista, joita kyseiset asiakkaat tarjoavat yritykselle?iii) osittain korvauksena markkinointipalveluista, joita kyseiset asiakkaat tarjoavat yritykselle, ja osittain hinnanalennuksena jakelupalveluista, joita määräävässä markkina-asemassa oleva yritys tarjoaa kyseisille asiakkaille?5. Jos määräävässä markkina-asemassa oleva yritys on perusteettomasti kohdellut asiakkaitaan eri tavoin, voidaanko todeta, että ETA-sopimuksen 54 artiklaa on rikottu, vaikka ei olisi todettu, että erilainen kohtelu olisi heikentänyt kilpailua niillä markkinoilla, joilla asiakkaat kilpailevat?